汪應元

汪應元（），字長孺，直隸徽州府歙县人。明朝政治人物。

生平 
萬曆三十七年己酉舉人，四十四年（1616年）丙辰科進士，授太常博士，有協律郎誤損玉磬，罪不赦，應元捐橐增置，郎得免。崇禎改元，召入臺中任御史，諸所持論率嚴峻。出按粤西，歲大旱，應元至，甘雨立降，人稱御史雨。罷牛税，罷榷木，多所興革。復按陕西茶馬，中外两利，優旨纪录。尋督學北畿，甄拔皆名俊。歴官諫議甚多，悉命焚之。赠光禄卿。

家族 
父汪一龍，以子應元赠太常寺博士。

妻程氏，嚴鎮人，年二十六夫亡，事翁姑，撫幼子，艰苦励志三十余年而殁。

参考资料 

Y
歙縣人
萬曆三十七年己酉科舉人
軍籍進士
明朝太常寺博士
明朝浙江道監察御史